Държавен вестник, бр. 12, 2013 г., стр. 17

БРОЙ  12	
Д Ъ Р Ж А В Е Н  В Е С Т Н И К 	
СТР.  17  
· при злокачествено новообразувание на големите слюнчени жлези, венците, бузите, мекото и твърдото 
небце;
· при злокачествено новообразувание на пода на устната кухина;
· при злокачествено новообразувание на орофаринкс;
· при злокачествено новообразувание на назофаринкс;
· при злокачествено новообразувание на хипофаринкса;
· при злокачествено новообразувание на пръстена на Валдайер;
· при злокачествено новообразувание на хранопровода;
· при (злокачествено новообразувание на дебелото черво, при прорастване на органи в малък таз и ко-
ремни стени;
· при злокачествено новообразувание на ректума, анален канал и ануса;
· при злокачествено новообразувание на носните кухини, средното ухо и синусите;
· при злокачествено новообразувание на ларинкса;
· при злокачествено новообразувание на трахеята, бронхите и белия дроб;
· при злокачествено новообразувание на тимус и други органи и тъкани в медиастинум;
· при злокачествени новообразувания на кожата и кожните аднекси;
· при злокачествени новообразувания на костта и ставния хрущял;
· при злокачествени новообразувания на съединителната и другите меки тъкани;
· при меланом; 
· при злокачествено новообразувание на женската и мъжка гърда; 
· при злокачествено новообразувание на маточната шийка;
· при злокачествено новообразувание на тялото на матката;
· при епителни неоплазми на вагината и вулвата;
· при злокачествено новообразувание на простатата;
· при злокачествено новообразувание на пениса и другите мъжки полови органи;
· при злокачествено новообразувание на пикочния мехур; 
· при злокачествени новообразувания на щитовидната жлеза;
· при вторични злокачествени новообразувания; 
· при злокачествени новообразувания с неуточнена локализация; 
· при Неходжкинови лимфоми, левкози, множествен и солитарен миелом; 
· при болест на Ходжкин;
· при доброкачествени, гранично злокачествени и псевдо тумори; 
· при хипертрофични заболявания на ставите, съединителната тъкан, конюнктивата, пениса, сенилна 
макулена дегенерация;  
· при тиреоидно асоциирана офталмопатия; 
· при анастомозит;
· при злокачествени новообразувания на тестис и бъбрек.
2. ДИАГНОСТИЧНО – ЛЕЧЕБЕН АЛГОРИТЪМ. 
ДИАГНОСТИЧНО – ЛЕЧЕБНИЯТ АЛГОРИТЪМ В ПОСОЧЕНИТЕ ВАРИАЦИИ И ВЪЗМОЖНОСТИ 
Е ЗАДЪЛЖИТЕЛЕН ЗА ИЗПЪЛНЕНИЕ И ОПРЕДЕЛЯ ПАКЕТА ОТ БОЛНИЧНИ ЗДРАВНИ ДЕЙНОСТИ, 
КОИТО СЕ ЗАПЛАЩАТ ПО ТАЗИ КЛИНИЧНА ПЪТЕКА.
2.1. ЛЕЧЕБЕН АЛГОРИТЪМ ПРИ ТЕЛЕГАМАТЕРАПИЯ 
.
Използват се различни режими на фракциониране – хипер-, нормо- и хипофракциониране.
Обикновено лъчелечението се извършва по схема 5 пъти в седмицата, с почивка в събота и неделя за 
възстановяване на нормалните тъкани.
Лъчелечението цели максимално възможно ликвидиране на туморния процес и постигане на локо-ре-
гионален туморен контрол. При невъзможност за това, лъчелечението има симптоматичен ефект и цели 
подобряване качеството на живот на онкологично болния. 
2.2. ЛЕЧЕБЕН АЛГОРИТЪМ ПРИ ЕДНОВРЕМЕННОТО ЛЪЧЕХИМИОЛЕЧЕНИЕ  При едновремен-
ното лъчехимиолечение необходимите медикаменти, определени въз основа на решение  от онкологичната 
комисия по медицинска онкология се предписват и прилагат от лъчетерапевти в различни схеми заедно 
с лъчелечението, като потенцират ефекта му или осигуряват неговото безопасно провеждане като основен 
лечебен метод
Приложените лекарствени продукти се отчитат ежемесечно, по образеца, посочен в Приложение № 19 на 
НРД 2012 за медицинските дейности.
ТЕЛЕГАМАТЕРАПИЯТА СЕ ИЗВЪРШВА В НЯКОЛКО ФАЗИ: 
– клинико-биологично планиране – определят се клиничният мишенен обем (КМО) и планираният ми-
шенен обем (КМО + осигурителна зона), лечебната доза, фракционирането и допустимите дози в критичните 
органи;
– анатомо-топографско планиране – съставяне на анатомо-топографски план и нанасяне на входните 
точки на централните лъчи върху кожата на пациента за точна възпроизводимост на лъчелечебните сеанси;
– дозиметрично планиране – осъществява се с компютърна система или ръчно планиране на лъчелечени-
ето; предписаната лечебна доза трябва да съвпадне с планираната в тумора и в критичните органи;
– контрол на лъчелечебния план – осъществява се със скопия или рентгенови снимки на симулатора, 
гамаграфии или ин виво-измервания на дозата в тумора и критичните органи.